Janne Ševtšenko
Janne Ševtšenko (sündinud 23. augustil 1970) on eesti ooperilaulja (sopran). 1998. aastal lõpetas ta Eesti Muusikaakadeemia Anu Kaalu lauluklassi. Aastatel 1992–2004 laulis ta Rahvusooper Estonia ooperikooris. Aastast 2004 on Estonia ooperi- ja operetisolist. Ta on laulnud ka Savonlinna ooperikooris. Ta on esinenud ka Von Krahli Teatris ja revüüteatris Bel-Etage, samuti esinenud solistina ja ansamblites.